text: Campingvogn løber løbsk
  13 maj 2018 kl. 20.37
  Enhver campingvognsejers mareridt blev søndag til virkelighed, da en campingvogn pludselig hoppede af krogen under kørslen.
  Nogle gange er man bare heldig midt i uheldet – og det kan man godt sige, var tilfældet for en 59-årig mand fra Kruså søndag.
  Vagtchef Erik Lindholdt, Syd- og Sønderjyllands Politi. : "Det kunne være endt meget galt, hvis der var kommet en modkørende bil."
  Han kom ved middagstid kørende mod vest på Ribevej ved Rødekro med campingvognen spændt bag på bilen, da den pludselig rev sig fri af trækkrogen og tog turen tværs over den modsatte kørebane, før den blev standset af en lygtepæl.
  Der skete ingen personskade ved uheldet, men en campingvogn fik en pæn medfart.
  - Det er særdeles uheldigt, og det kunne være endt meget galt, hvis der var kommet en modkørende bil, siger vagtchef Erik Lindholdt til TV SYD.
  Det er endnu uklart, hvordan campingvognen kunne hoppe af anhængertrækket.
  Bilist med efterspændt campingvogn blev noget overrasket under kørsel i Rødekro, da campingvognen pludselig røg af krogen og blev selvkørende. Ramte en lygtepæl og blev noget beskadiget. #politdk
  
  